ועדת החוקה, חוק ומשפט, כנסת 23, פרוטוקול מספר 108, 2020-09-09 09:00

יעקב אשר: בוקר טוב לכולם.

יעקב אשר: אני פותח את ישיבת הוועדה בנושא: הצעת חוק החברות (תיקון מס' 34) (רישום חברה באופן מקוון), התש"ף–2020, להכנה לקריאה שנייה ושלישית.

יעקב אשר: מי מציג מטעם הממשלה?

יראת דומנוביץ: אני.

יעקב אשר: בבקשה, שם ותפקיד לפרוטוקול.

יראת דומנוביץ: שמי יראת דומנוביץ, משרד המשפטים, ייעוץ וחקיקה כלכלית, רפרנטית דיני חברות.

יעקב אשר: בבקשה.

יראת דומנוביץ: הצעת החוק שמונחת בפניכם מציעה להרחיב את דרכי האימות של חתימת בעלי מניות ראשונים על תקנון החברה.

יעקב אשר: רק טיפה תקרבי את המיקרופון.

יראת דומנוביץ: אקרב.

יראת דומנוביץ: אני אנסה.

יעקב אשר: תנסי קצת לקרב את המיקרופון וגם להתקרב קצת פנימה, כדי שנשמע אותך בבהירות.

יראת דומנוביץ: אוקיי?

יראת דומנוביץ: ככה יותר טוב?

יעקב אשר: כנראה.

יראת דומנוביץ: אז הצעת החוק שמונחת בפניכם מציעה להרחיב את דרכי האימות של חתימת בעלי מניות ראשונים על תקנון החברה, ובעצם מסמיכה את שר המשפטים לקבוע בתקנות דרכים מקוונות נוספות לאימות החתימה על תקנון.

יראת דומנוביץ: כמו שתציג ממלאת מקום מנכ"לית משרד המשפטים, הצעת החוק הזו היא חלק מתהליך רחב יותר שנועד לפשט ולייעל את תהליך רישום חברה.

יראת דומנוביץ: היום קובע חוק החברות בסעיף 23 שהחתימה של בעלי מניות הראשונים על התקנון תאומת על ידי עורך דין.

יראת דומנוביץ: כאמור, בהצעת החוק אנחנו מציעים להסמיך את שר המשפטים לקבוע דרכי אימות מקוונות נוספות בתקנות שגם הן, גם התקנות, טעונות את אישור הוועדה.

יראת דומנוביץ: חוק החברות הטיל במקור חובה לאמת את חתימת בעלי המניות הראשונים על התקנון כדי לוודא את הזהות של בעלי המניות שמקימים את החברה ואת ההסכמה שלהם להיות בעלי מניות בחברה.

יראת דומנוביץ: תקנון החברה שעליו חותמים בעלי המניות מוגדר בחוק כחוזה בין בעלי המניות לבין עצמם ובינם לבין החברה.

יראת דומנוביץ: הקמת החברה בעצם יוצרת אישיות משפטית מלאכותית שניתן לבצע באמצעותה פעילות עסקית או אחרת תוך שימוש בעיקרון אחריות המוגבלת, מה שעשוי לייצר סיכון חברתי.

יראת דומנוביץ: לכן חשוב שהמידע במרשם החברות יהיה מהימן וחשוב לנו לדעת בעצם מיהם אותם אנשים שעומדים מאחורי האישיות המשפטית הזאת.

יראת דומנוביץ: בשנת 1999, כשחוקקו את חוק החברות, אמצעי האימות שהיה מקובל היה אימות על ידי עורך דין.

יראת דומנוביץ: היום, ב-2020, את אותה תכלית בדיוק אפשר להשיג באמצעים נוספים מקוונים בטוחים ויעילים.

יראת דומנוביץ: חשוב לנו לחדד שהצעת החוק לא עוסקת בניסוח התקנון או בעריכתו, אלא רק באימות הזהות של בעלי המניות הראשונים שחותמים עליו.

יראת דומנוביץ: אימות, כמו שאמרתי, נועד לשרת את מהימנות הנתונים במרשם החברות.

יראת דומנוביץ: עכשיו, חשוב לנו להבהיר שההסמכה לשר המשפטים היא לקבוע דרכי אימות מקוונות נוספות על אימות בידי עורך דין.

יראת דומנוביץ: הצעת החוק בעצם לא מבטלת את היכולת לעשות שימוש בידי עורך דין לשם אימות החתימה, אלא רק את הבלעדיות של דרך האימות הזאת שבעצם יוצרת למעשה חובה לקבל את שירותי - - -

יעקב אשר: משנה את ברירת המחדל.

יראת דומנוביץ: כן.

יראת דומנוביץ: בדיוק.

יראת דומנוביץ: כמו שהזכרתי, תקנון החברה הוא קודם כול חוזה.

יראת דומנוביץ: וכמו שאין חובה לקבל שירותי עורך דין כדי להתקשר בחוזה, למרות שזה רצוי ומומלץ, כך גם לעניין התקנון אין סיבה באמת להטיל חובה כזאת.

יראת דומנוביץ: לכן, בצד השני של המטבע, אימות זהות של אדם על ידי עורך דין היא דרך אימות מיושנת.

יראת דומנוביץ: אנחנו עשינו סקירה מאוד רחבה בחקיקה משווה, ולא מצאנו כמעט באף מדינה מפותחת אחרת חובה לאמת את זהות בעלי המניות בחברה דווקא בידי עורך דין.

יראת דומנוביץ: לכן מדובר מצד אחד בהכבדה על הליך רישום חברה שאין לה היום מקבילה בעולם, היא לא נדרשת מבחינת הצורך הרגולטורי להבטיח שהנתונים במרשם מהימנים.

יראת דומנוביץ: ובצד שני, יש לה השלכות משמעותיות על הציון של ישראל במדד קלות עשיית עסקים, מדד ה-Doing Business של הבנק העולמי, מדד שאנחנו יודעים שיש לו השפעה רבה על המדינות המדורגות בו, בעיקר השפעה כלכלית.

יראת דומנוביץ: אני רק אסכם ואדגיש שהצעת החוק כשלעצמה כוללת הסמכה לשר המשפטים להרחיב את דרכי האימות ולקבוע דרכי אימות מקוונות נוספות בתקנות.

יראת דומנוביץ: בעקבות התיקון הזה, בכוונת המשרד להביא לאישור הוועדה תיקן לתקנות החברות (טפסים) שיעסוק בהקמת הליכי הרישום והדיווח המקוונים ויתניע את האפשרות של אימות באמצעים מקוונים.

אוסאמה סעדי: היום יש אפשרות לרשום חברה בדרך מקוונת?

אוסנת הילה מארק: בטח.

יראת דומנוביץ: כן.

יראת דומנוביץ: בוודאי.

אוסאמה סעדי: נכון?

אוסנת הילה מארק: בטח.

אוסאמה סעדי: והשינוי היחיד שמתבקש עכשיו הוא שכאילו אפשר לרשום במקוון רק בלי אימות עורך דין - - -

יעקב אשר: באימות של עורך דין, אבל זה יכול להיות גם מקוון.

אוסנת הילה מארק: את האימות עושים דרך המקוון.

אוסנת הילה מארק: כן.

אוסנת הילה מארק: זה אדיר.

יעקב אשר: דקה אחת, חברים.

יעקב אשר: שנייה.

אוסאמה סעדי: אבל איך הדרך?

אוסאמה סעדי: מה הדרך?

אוסאמה סעדי: איך אפשר לזהות?

אוסנת הילה מארק: יש.

אוסנת הילה מארק: יש.

אוסאמה סעדי: אני לא יודע.

אוסאמה סעדי: אני שואל.

יעקב אשר: רגע, רגע, תכף ניכנס לזה.

יעקב אשר: אני רוצה שנייה אחת, ברשותכם, כדי שנעשה את זה מסודר, אני רוצה שנרד לעומק.

יעקב אשר: ממלאת מקום מנכ"ל משרד המשפטים, אני הייתי רוצה גם אולי חידוד שלך לעניין וגם מה התוכנית.

יעקב אשר: זאת אומרת, אני מבין שבעצם מה שאנחנו עושים היום הוא רק נותנים את הסמכה לשר להתקין תקנות שעוד יגיעו אלינו בהמשך הדרך.

יעקב אשר: אני רוצה לדעת מה התוכנית הכוללת, היעדים שלה.

יעקב אשר: זאת אומרת, זה שלב א'?

יעקב אשר: שלב ב'?

יעקב אשר: האם הסמכה הזאת היא הסמכה שנותנת אפשרות גם בנושאים אחרים או שהיא הסמכה ספציפית רק לכך?

יעקב אשר: אז כמה מילות הסבר שלך ואחר כך, ידידיי חברי הכנסת, נצלול לשאלות הפרטניות.

יעקב אשר: בסדר, אוסאמה?

אוסאמה סעדי: כן, כן.

אוסאמה סעדי: אין בעיה.

אוסאמה סעדי: עד שאנחנו פוגשים לא בפשיטת רגל, אבל גם קשור לחברות.

יעקב אשר: צריך להגיד על המנכ"לית משרד המשפטים, על ממלאת מקום, שהיא אחד האנשים הזמינים ביותר שאני מכיר.

אוסנת הילה מארק: אני מסכימה איתך.

אוסאמה סעדי: אני מאשר.

יעקב אשר: יופי.

יעקב אשר: אני בלי אישור שלך לא זז, אתה יודע.

אוסאמה סעדי: נכון.

יעקב אשר: כן, בבקשה, גברתי.

יעקבי סיגל: בוקר טוב לכולם ותודה על ההזמנה להשתתף כאן.

יעקב אשר: רק את הרמקול תכופפי קצת לכיוונך.

יעקבי סיגל: כן.

יעקב אשר: זהו.

יעקבי סיגל: אני אומר שהסמכה היא באמת הסמכה מאוד מאוד נקודתית, מאוד קונקרטית לעניין אימות זהות בעלי המניות בעת הקמת החברה.

יעקב אשר: בעלי המניות.

יעקבי סיגל: המהלך הזה הוא מהלך ראשון מתוך מהלך רחב יותר שהתכלית שלו היא לשפר את מדד עשיית עסקים בישראל ולהפחית רגולציה, שהיא לא רגולציה נדרשת, על המגזר העסקי.

יעקבי סיגל: בשלב הבא הרעיון הוא לאפשר אתר אחוד שיאפשר להקים חברה בתהליך אחד.

יעקבי סיגל: נכון להיום, אתה מקים חברה ברשות התאגידים, ברשם החברות, יוצר את הישות המשפטית שלה.

יעקבי סיגל: איתה הולך לרשות המיסים, פותח שם את התיק העסקי, הולך - -

אוסאמה סעדי: למע"מ.

יעקבי סיגל: - - הולך למע"מ, הולך לבנק, פותח חשבון.

יעקבי סיגל: ורק אחרי שאתה משלים את כל המהלך הכולל הזה אתה יכול להתחיל בפעילות עסקית.

יעקבי סיגל: השלב הזה הוא שלב ראשון מתוך מהלך כולל שהמטרה שלו היא לאפשר לאדם או לקבוצת אנשים לפתוח חברה במקום אחד.

יעקבי סיגל: באתר אחד להיכנס, להזין את כל הפרטים הרלוונטיים ומקצה לקצה ב-one stop shop הם יוכלו להתחיל בפעילות עסקית.

יעקבי סיגל: בשלב ראשון, שמתוכנן כרגע ליוני 2021, המהלך הזה יהיה בתוך הממשלה.

יעקבי סיגל: כלומר, אפשר יהיה לפתוח גם את האישיות המשפטית ברשות התאגידים וגם את העוסק ברשות המיסים.

יעקבי סיגל: אז זה מהלך שלם.

יעקבי סיגל: בשלב הבא, שכרגע אנחנו בתחילת שיח מול איגוד הבנקים, לאפשר גם פתיחת חשבון בנק.

יעקבי סיגל: וזה מהלך שהוא כבר מהלך מדהים.

אוסנת הילה מארק: זה אדיר.

יעקבי סיגל: כי הוא לא רק one stop shop בתוך הממשלה, אלא one stop shop בתוך הממשלה בשיתוף עם המגזר העסקי.

יעקבי סיגל: אני לא מכירה היום מהלכים שקורים אפילו בתוך הממשלה, שיהיה שיתוף פעולה בין שני משרדים שונים, במקרה הזה, משרד המשפטים ומשרד האוצר, רשות המיסים, שיאפשר במהלך כולל אחד לייצר פתרון למגזר העסקי.

יעקב אשר: זה יפה.

אוסנת הילה מארק: זה אדיר.

אוסנת הילה מארק: זה אדיר.

אוסנת הילה מארק: יש לי שאלה לגבי רשם העמותות.

אוסנת הילה מארק: אפשר להרחיב את זה גם לעמותות?

אוסנת הילה מארק: הרי גם עמותות צריכות אישור, אימות של עורך דין.

יעקב אשר: כבר אין בעלי מניות שם.

אוסנת הילה מארק: לא.

אוסנת הילה מארק: בפתיחת העמותה הרי את גם צריכה אישור.

יעקב אשר: יש הרבה דברים שצריך אימות של עורך דין.

יעקב אשר: לכן שאלתי האם - - -

אוסנת הילה מארק: לא.

אוסנת הילה מארק: דווקא היום, לדוגמה, עמותה אתה גם יכול לפתוח באון-ליין.

יעקב אשר: במילים, אומרת חברת הכנסת מארק: אנחנו ממליצים שתתחילו לחשוב גם על העמותות או דברים כאלה, כי הרגולציה שם היא גדולה מאוד.

אוסנת הילה מארק: נכון.

יעקב אשר: ולפעמים מיותרת מאוד.

יעקבי סיגל: חברת הכנסת מארק, אולי ניתן ליועצת המשפטית לומר.

אוסנת הילה מארק: בבקשה.

יעקב אשר: כן.

יעקב אשר: אבל קודם כול תסיימי רגע, דקה.

יעקבי סיגל: אז אני אגיד שהמהלך הזה לבדו, שהוא הצעד הראשון במהלך הרחב יותר שתיארתי, המהלך הזה לבדו, בהנחה שיתר המדינות לא עושות שום תהליך שינוי ולא מקדמות את עצמן לפנינו, אמור לקדם את מדינת ישראל לעשר המקומות הראשונים, מקום שמונה ספציפית, במדד עשיית עסקים העולמי.

אוסנת הילה מארק: יפה.

יעקבי סיגל: לכן זה מהלך שיש לו אימפקט.

יעקבי סיגל: כל קידום במקום, המשמעות התאורטית לפחות - - -

תמי סלע: שהיום איפה אנחנו מדורגים?

תמי סלע: באיזה מקום?

יעקבי סיגל: היום 30 ומה?

אלי מוגילבסקי: בסביבות 35.

יעקבי סיגל: 35.

אוסנת הילה מארק: אדיר.

יעקבי סיגל: זו קפיצה משמעותית מאוד כתוצאה מזה שמפחיתים שלב חובה בתוך תהליך רישום החברה.

אלי מוגילבסקי: תיקון: 28, לא 35.

יעקבי סיגל: מה?

אלי מוגילבסקי: 28.

אוסאמה סעדי: יותר טוב.

יעקב אשר: השתפרנו.

יעקב אשר: השתפרנו.

יעקבי סיגל: 28.

אוסנת הילה מארק: 20 מקומות זה משמעותי.

אוסאמה סעדי: אפרופו כדורגל וספורט מהדיון אתמול, זה עדיף על - - -

קריאה: זה גם דיון מעניין.

אוסאמה סעדי: מה המקום?

אוסאמה סעדי: 35?

יעקבי סיגל: תיקנו אותי ל-28.

אוסאמה סעדי: אה, 28.

אוסאמה סעדי: אתה רואה?

איתן גינזבורג: - - -

אוסאמה סעדי: בכדורגל – 98.

איתן גינזבורג: - - -

תהלה פרידמן: נדמה לי שיש הבדל בין חברה לעמותה.

תהלה פרידמן: אולי אני לא מבינה נכון - - -

יעקב אשר: יש.

יעקב אשר: יש הבדל.

אוסנת הילה מארק: ברור.

אוסנת הילה מארק: בישות המשפטית, ברור.

תהלה פרידמן: לא, לא.

תהלה פרידמן: יש המון הבדלים.

תהלה פרידמן: אני אומרת בהיבט - - - באישור - - -

אוסאמה סעדי: בעמותה לא צריך אישור של עורך דין.

אוסנת הילה מארק: כן, צריך.

תהלה פרידמן: במובן של מטרות לא חוקיות.

אוסאמה סעדי: לא.

אוסנת הילה מארק: באימות?

אוסנת הילה מארק: בטח.

יעקב אשר: תכף תהיה לנו הרחבה על זה, שנייה.

תהלה פרידמן: אוקיי.

תהלה פרידמן: בסדר.

יעקב אשר: דקה, דקה.

יעקבי סיגל: אבל זו נקודה נכונה משום שפה, בסופו של דבר, כשאנחנו צריכים לבחון את התכלית של הרגולציה, התכלית שלה פה היא אימות זהות.

יעקב אשר: בדיוק.

יעקבי סיגל: זה לא להגדיר.

יעקבי סיגל: זה לא להסביר.

איתן גינזבורג: אבל הרגולציה קיימת בהקמת כל תאגיד, מחברה, דרך עמותה, דרך מפלגה, כל תאגיד שהוא בישראל.

איתן גינזבורג: כלומר, השאלה היא: האם המהלך נוגע לכל התאגידים או רק לחברות?

יעקב אשר: כרגע לא.

יעקבי סיגל: כרגע ספציפית לחברות.

יעקבי סיגל: כן התחיל אצלנו התהליך, אנחנו באופן תמידי, אני מניחה שכל משרדי הממשלה ומשרד המשפטים בוודאי, עושים תהליך בדיקה של רגולציה ובודקים איפה אפשר להפחית רגולציה, איפה אתה יכול לשמר את התכליות שלה באמצעים אחרים שהם פחות מכבידים.

יעקבי סיגל: אז בשלב הזה, זה נוגע לחברות, כי זה מתחבר אצלנו גם למדד ה-Doing Business, לשפר את מקומה של מדינת ישראל במדד זה.

יעקבי סיגל: אז את אותה תכלית של זיהוי אנחנו מחליפים בזיהוי באמצעים אחרים בצד שמירת האפשרות להזדהות בפני עורך דין.

יעקבי סיגל: האפשרות הזאת תישמר.

עינב קאבלה: רק מילה - - -

איתן גינזבורג: סליחה, עינב, יכולת - - - בוועדת המדע יחד עם רשות התקשוב לראות איך אפשר להגיע ל-one stop shop או act once בתוך gov.il.

איתן גינזבורג: עכשיו השאלה היא א', האם זה מתחבר לזה?

איתן גינזבורג: וב', מתי יהיה המהלך הנוסף שכל רישום התאגידים יהיה באון-ליין?

יעקבי סיגל: אני התייחסתי לזה קודם, לפני שנכנסת, ואני אגיד שהמהלך בדיוק מתחבר ל-one stop shop יחד עם רשות המיסים.

יעקבי סיגל: זה מהלך שאתה אמור להתחיל אותו.

יעקבי סיגל: זה כבר תהליך מאופיין, תהליך מתוקצב, תהליך שלם שיתחיל פיתוח ואמור לעלות ביוני 2021.

יעקבי סיגל: כשאתה בא ופותח את החברה ברשות התאגידים, ואותו תהליך של פתיחת חברה ייצר גם את פתיחת התיק ברשות המיסים, ובשלב הבא גם - -

יעקב אשר: גם את הבנק.

יעקב אשר: חשבון הבנק.

יעקבי סיגל: - - בתקווה ובתחילת שיח גם מול המגזר העסקי.

יעקב אשר: כן, בבקשה.

עינב קאבלה: אני רק רוצה להוסיף על הנושא הזה של תכליות וכל הכיוון הזה, שהוא כיוון מאוד נכון של קבלת שירותים ועריכת פעולות בצורה מקוונת או מרחוק, באופן שלא מצריך את הפנים מול פנים.

עינב קאבלה: ואנחנו עברנו את זה לאחרונה בשיתוף פעולה גם עם משרד המשפטים כשחוקקנו בוועדת המדע והטכנולוגיה את חוק שירותים חיוניים מרחוק, שזה אמנם חוק שחוקק כהוראת שעה בגלל נגיף הקורונה, אבל אני חושבת שאם צריך למצוא מעט טוב בתקופה הקשה הזאת שאנחנו מצויים בה - -

יעקב אשר: הרבה דברים טובים קרו בגלל נגיף הקורונה.

יעקב אשר: פתאום הממשלה נהייתה רחבת לב בעניינים האלה.

עינב קאבלה: - - אז זאת באמת הנקודה, שאנחנו רואים שצריך ונכון להתגבר על – למשל, בחוק הזה שחוקקנו יש מגבלות חוקיות שלא אפשרו עריכת פעולות מסוימות, והתגברנו על זה.

עינב קאבלה: אני גם אמרתי בדיון אצלי ואני אומרת פה, אני חושבת שצריך לראות את זה גם כפעולה שתמשיך להתקיים לאחר תקופת הקורונה, בעזרת השם, שנסיים אותה, כדי שכמה שיותר שירותים למען האזרחים יהיו אפשריים לאו דווקא בהכרח בפרונטלי, אלא גם בצורה מקוונת, דיגיטלית וכו'.

יעקב אשר: ברור.

יעקב אשר: כי בעצם מה שיש פה, המהות של החקיקה שאנחנו עושים עכשיו בעצם באה ואומרת שזיהוי חתימה יכול להיות גם לא כשבאים ועולים את שמונה המקומות - -

אוסנת הילה מארק: פיזית.

יעקב אשר: - - ופיזית, וזה אתה, זה לא אתה.

יעקב אשר: אתה מוציא תעודה זהות, כמו פעם, מה שנקרא.

אוסנת הילה מארק: לא.

אוסנת הילה מארק: גם לכרטיסים החכמים היום יש יתרון אדיר.

יעקב אשר: בדיוק.

יעקב אשר: אין ספק שדבר כזה מתחיל לעורר איזושהי אבולוציה בעניין הזה, שיכולה להתפתח להרבה מקומות.

יעקב אשר: כרגע גבול הדיון שלנו הוא נושא החברות והאימות.

יעקב אשר: אבל כן מעניין אותי לשמוע את ההשלכה שיכולה להיות על הנושא של העמותות.

יעקב אשר: אמנם שם אין בעלי מניות, אבל יש דברים אקוויוולנטיים שיכולים.

אוסנת הילה מארק: כן אבל בכל מקרה - - -

תהלה פרידמן: לא.

תהלה פרידמן: אבל וגם עוד דבר.

תהלה פרידמן: היה לנו דיון בוועדת הכספים על הסיפור הזה של 46.

תהלה פרידמן: כאילו האם הוועדה תיכנס לרגולציה של העמותות ולתת להן או לא לתת להן.

אוסנת הילה מארק: לא שמענו, תהלה.

אוסנת הילה מארק: מה אמרת?

תהלה פרידמן: לא משנה הרקע, אני רק רוצה להגיד שהנחה הייתה שמשרד המשפטים עושה את התהליך.

תהלה פרידמן: אז לא צריך את הוועדה.

תהלה פרידמן: אבל גם מבחינת חוקיות של עמותה, שהעמותה לא מקדמת מטרות לא חוקיות.

יעקב אשר: לא.

יעקב אשר: אבל שם העניין הוא אחר.

יעקב אשר: שם זה עניין של אישור של 46.

יעקב אשר: היא בדיקה אחרת.

יעקב אשר: היא בדיקה מקצועית שהיא צריכה לעבור עין ציבורית בסוף.

יעקב אשר: זה לא המחשב יכול לעשות את זה.

תהלה פרידמן: בסדר.

תהלה פרידמן: אבל יש פרט קטן.

תהלה פרידמן: אני פשוט גיליתי בתוך הדיון הזה שיכולות להיות לפעמים עמותות במדינת ישראל שהן חברות מטרה שממש אסורות לפי חוק כאילו.

תהלה פרידמן: סתם, עמותת מיסיון - - - במדינת ישראל על פי חוק.

תהלה פרידמן: אז איך יכול להיות שהעמותה - - -

יעקב אשר: אוקיי.

יעקב אשר: לא ניכנס לזה.

יעקב אשר: ואני לא אגנוב לרב גפני את העיסוק שלו בתקציב.

תהלה פרידמן: בסדר.

תהלה פרידמן: אני רק אומרת שיכול להיות - - -

יעקב אשר: אני מבקש לא לנסות לעשות לי קרע במפלגה.

תהלה פרידמן: אני חלילה לא - - - המפלגה.

תהלה פרידמן: אני רק אומרת שיכול להיות שיש תכליות נוספות לבדיקה של עורך דין במובן של העמותות.

יעקב אשר: אוקיי.

יעקב אשר: אולי נשמע רגע על העמותות?

יעקב אשר: בבקשה, שם ותפקיד.

יפית בבילה שמר: שמי יפית בבילה שמר, היועצת המשפטית של רשות התאגידים.

יעקב אשר: כן.

יפית בבילה שמר: אני רק אגיד שדווקא בנוגע לעמותות ולחברות לתועלת הציבור, הוועדה כבר נתנה הסמכה בעבר לקביעת כללים לדיווח מקוון על ידי הרשם באמצעי ההזדהות באישור שרת המשפטים דאז.

יפית בבילה שמר: ולפי הכללים האלה שנקבעו, אז אפשר היום להגיש בקשה מקוונת לרישום חברה בידי עורך דין או רואה חשבון.

יפית בבילה שמר: ואפשר להגיש דיווחים גם בידי נושא משרה בעמותה או באופן מקוון מלא על ידי שני חברי ועד - - -

אוסנת הילה מארק: לא.

אוסנת הילה מארק: אנחנו מדברים על הקמה, הקמה.

אוסאמה סעדי: רישום העמותה ולחתום מקוון.

אוסנת הילה מארק: רישום ראשוני - - -

יפית בבילה שמר: אני מסבירה.

יפית בבילה שמר: רישום עמותה היום באופן מקוון מתאפשר לעורך דין או רואה חשבון לפי כללים לרישום מקוון.

אוסנת הילה מארק: זה לא.

איתן גינזבורג: למה?

יפית בבילה שמר: ובעתיד, בכוונתנו לאפשר את זה גם לחברי ועד הראשונים - - - בעלי המניות.

אוסנת הילה מארק: מה זה בעתיד?

יעקב אשר: גם למי?

יעקב אשר: רק שנייה, חבר'ה, טיפה סבלנות.

אוסאמה סעדי: לשנות את חוק העמותות.

איתן גינזבורג: אבל למה?

יעקב אשר: אני רוצה להגיד לכולם, כולם ידברו.

יעקב אשר: נשמע את כולם.

יעקב אשר: אבל אין משפט זה רצוף.

אוסאמה סעדי: - - -

אוסנת הילה מארק: כן.

אוסנת הילה מארק: צריך לשנות את החוק של העמותות.

אוסאמה סעדי: חוק העמותות.

תמי סלע: מה לשנות?

תמי סלע: לא הבנתי.

תמי סלע: חוק מה?

יפית בבילה שמר: לגבי העמותות ולגבי חל"צ, אז שאלת הסמכה נפתרה, היא קיימת.

יפית בבילה שמר: וכרגע זה בעצם עניין של התפתחות טכנולוגית.

יעקב אשר: שבכוונת

יעקב אשר: כם התחלת להגיד שמה?

יפית בבילה שמר: בכוונתנו לאפשר את זה בהמשך לא רק לבעלי מקצוע, לעורך דין ולרואה חשבון, אלא גם לחברי הוועד הראשונים בעצמם להקים עמותה או חל"צ באופן מקוון.

יעקב אשר: זה אותו כיוון.

תמי סלע: זה דורש רק תקנות או גם תיקון חוק?

יפית בבילה שמר: ולא נדרש להגיע שוב לוועדת החוקה, כי הסמכה כבר ניתנה במסגרת סעיף 38ב לחוק העמותות.

אוסנת הילה מארק: רגע.

אוסנת הילה מארק: לא הבנתי.

אוסנת הילה מארק: צריך לעשות תיקון כאילו של התקנה?

יפית בבילה שמר: לא נדרש תיקון.

יפית בבילה שמר: יש כבר הסמכה בסעיף 38ב לחוק העמותות לרשם לקבוע כללים לדיווח מקוון.

יפית בבילה שמר: ובמסגרת הזאת, ייקבע בעתיד, יהיה תיקון ברגע שתהיה אפשרות טכנולוגית לכך לעשות גם את זה.

איתן גינזבורג: ומפלגות?

יפית בבילה שמר: מפלגות כרגע זה לא על הפרק.

איתן גינזבורג: למה?

יפית בבילה שמר: היקפים הם אחרים.

אוסנת הילה מארק: היו מספיק מערכות.

אוסנת הילה מארק: לא היה להם זמן להתארגן.

איתן גינזבורג: לא הבנתי.

איתן גינזבורג: סליחה, לא שמעתי.

יפית בבילה שמר: ההיקפים הם אחרים.

יפית בבילה שמר: דרך הרישום היא אחרת.

יפית בבילה שמר: אנחנו לא נמצאים באותו מצב.

יפית בבילה שמר: נדרשים 100 מייסדים לצורך ייסוד מפלגה.

יפית בבילה שמר: זה סיפור קצת יותר מורכב.

עינב קאבלה: אני רק אגיד לעניין הזה שהגשת בקשה לרישום מפלגה, והתנגדות לרישום למפלגה, כן ניכנס לתוספת של החוק שהעברנו אצלנו.

איתן גינזבורג: כן.

איתן גינזבורג: השאלה היא אם - - -

עינב קאבלה: שמאפשר קבלת שירותים מרחוק בנושא הזה.

אוסאמה סעדי: ונעביר את זה לוועדת המדע, קאבלה?

עינב קאבלה: זה קיים כבר.

עינב קאבלה: זה אושר בחוק.

אוסאמה סעדי: את החוק הזה גם.

עינב קאבלה: חלילה, אני לא - - -

יעקב אשר: אוסאמה.

יעקב אשר: שמעתי כל מילה, אוסאמה.

עינב קאבלה: זה הוא אמר.

עינב קאבלה: לא אני.

אוסנת הילה מארק: רגע, ואת מה שאנחנו - - -

אוסנת הילה מארק: אגב, יש לנו ועדה משותפת.

אוסנת הילה מארק: אז אנחנו לא, חלילה - - -

יעקב אשר: נכון.

יעקב אשר: נכון.

אוסנת הילה מארק: טוב.

אוסנת הילה מארק: בסדר.

אוסנת הילה מארק: הבנתי.

יעקב אשר: אוקיי.

יעקב אשר: אתה השלמת, גברתי, את הדברים?

אוסאמה סעדי: אדוני היושב-ראש, אני שאלתי את ממלאת מקום המנכ"לית – הייתה פרשה, בשבוע האחרון נחשפה על- -

יעקב אשר: אום אל-חיראן?

אוסאמה סעדי: - - גניבת חברות.

יעקב אשר: אה, לא.

יעקב אשר: חשבתי אום אל-חיראן.

אוסאמה סעדי: אה, אום אל-חיראן, בסדר.

קריאה: אה, נעים פה.

יעקב אשר: נו, אני מנסה קצת להעיר את הדיון.

אוסאמה סעדי: אנחנו לא ביקשנו הצעות לסדר וזה, כי התחלנו באיחור והיום עד 11:00.

יעקב אשר: כן.

אוסאמה סעדי: אחרת, היינו מדברים בהחלט על אום אל-חיראן, על הסגרים שהתחילו אתמול ויש לנו כבר תגובות מהשטח.

יעקב אשר: בוא נמשיך, כרגע.

אוסאמה סעדי: מבחינתי, הכי חשוב זה באמת לוודא שלא יהיו זיופים ויהיה אימות באמת אמיתי.

אוסאמה סעדי: וזו הכוונה וזו המטרה של אימות אצל עורך דין, זה לאמת את הזהות ולאמת את החתימות.

אוסאמה סעדי: זו כל המטרה.

אוסאמה סעדי: אני שאלתי אותך, אם הפרשה האחרונה ומכירת חשבוניות במאות מיליוני שקלים וגניבת חברות – איך זה נעשה?

אוסאמה סעדי: האם באמת המקוון יכול להבטיח ודאות שהבן אדם יזהה את עצמנו ויאמת את החתימה שלו?

אוסנת הילה מארק: מי שרוצה לעשות חשבניות פיקטיביות לא יעזור עשר מקוונים.

אוסאמה סעדי: לא.

אוסאמה סעדי: מארק, גנבו חברות פעילות.

אוסאמה סעדי: אנחנו קראנו את זה.

יעקב אשר: טוב.

יעקב אשר: השאלה ברורה.

יעקב אשר: תשובה.

יעקבי סיגל: מה שעניתי לחבר הכנסת סעדי הוא שהפרשה שהייתה השבוע שאמנם לא מתייחסת לשלב הקמת החברה ולאימות לחתימה - -

אוסאמה סעדי: נכון.

אוסאמה סעדי: נכון.

יעקבי סיגל: - - אבל היא דווקא זו שמוכיחה לנו כנגד טענות שלא נשמעו כאן, אבל נשמעו במקומות אחרים על איכות האימות.

אוסאמה סעדי: תכף יישמעו.

אוסאמה סעדי: הם בזום.

יעקבי סיגל: כן.

יעקבי סיגל: הם יישמעו עוד.

יעקבי סיגל: כן.

יעקבי סיגל: זה דווקא מוכיח שאימות בידי עורך דין לא נותן את ההגנה ההרמטית.

יעקבי סיגל: אותה פרשה שקרתה השבוע לא הייתה יכולה לקרות, אם היינו מדברים על אימות באמצעים הטכנולוגיים.

אוסנת הילה מארק: נכון.

אוסנת הילה מארק: בדיוק.

יעקבי סיגל: כי מה שקרה פה, אגב, גם הייתה מעורבות של בעלי מקצוע בתחום הזה וגם היה זיוף של חותמות של עורכי דין.

יעקבי סיגל: דווקא האימות הזה הוא דוגמה מובהקת לכך - - -

יעקב אשר: זה החיזוק לעניין הזה.

יעקבי סיגל: זה החיזוק, בוודאי.

יעקב אשר: אותי מטריד, מעבר לגישות, שתכף נשמע אותן – כמובן, אנחנו יכולים לנחש מי בעד ומי נגד וכו' – אבל מה שמטריד אותי קצת זה באמת הנקודה היחידה, אולי אפשר לפתור את זה כי ראיתי איזו מצגת ששלחתם, שאני לא הספקתי להסתכל על כולה, אבל מטריד אותי קצת דבר אחד.

יעקב אשר: זאת אומרת, בקטע של האימות, ברור לי שאם אפשר לעשות את זה טכנולוגית וזה מאובטח לגמרי מבחינת מערכות מידע והכול, וזה בטוח וזה, אז אין שום בעיה.

יעקב אשר: השאלה היא רק אחת, כי כשאנשים פותחים חברה הם באמת אנשים שלא מודעים לכל הזה.

יעקב אשר: וכשאתה עושה את הרישום ואת התוספת של בעלי מניות או דברים האלה, יש דברים שצריך מישהו שייתן לך את הייעוץ ואת ההסתכלות.

יעקב אשר: השאלה היא: האם לא עלול לקרות מצב שזה יהפוך להיות כל כך קל, שזו המטרה שלנו שזה יהיה קל מצד אחד – האם זה לא עלול להיות מסוכן שאנשים ירוצו על פלטפורמה מסוימת ובסוף, אתה יודע, כל דבר צריך גם להתאים אותו לעסק שהולך להיות ולפעילות שלו ולדברים האלה?

אוסנת הילה מארק: לא.

אוסנת הילה מארק: אבל זה לא פותר את זה.

יעקב אשר: רגע, דקה.

יעקב אשר: חשבתי שאולי לחשוב על, שאולי בתוך האתר הזה שתהיה איזושהי, לא אזהרה, אבל איזשהו זה שאם יש דברים – שהדבר הזה הוא לא במקום ייעוץ, אם אתה צריך ייעוץ כדי לדעת.

יעקב אשר: זאת אומרת, תראי, אני יודע שאנחנו בזמנו קידמנו הרבה מאוד עסקים קטנים.

יעקב אשר: גם בעירייה פתחתי מרכז לעניין הזה והכול.

יעקב אשר: הדברים הכי חשובים שמתברר בזה שהרבה אנשים פותחים חברות בלי ידע בכלום, ואחר כך החברות האלה נופלות בגלל שהבסיס שלהן לא היה נכון.

יעקב אשר: הם לא מבינים את המשמעות בעל מניה או בעל חברה או שותף או דברים מהסוג הזה.

יעקב אשר: עכשיו, מצד אחד אני מאוד רוצה להקל, והרגולציה הזאת היא נכונה, ולדעתי היא תמשיך גם על נושאים נוספים שלא נמצאים על סדר-היום כרגע.

יעקב אשר: אבל מצד שני, אני גם לא רוצה שאנשים יעשו טעות, כי זו טעות שכשהבסיס לא טוב המבנה יקרוס גם אם הוא מבנה קטן.

אוסנת הילה מארק: אבל אני חושבת, לטעמי, ככה אני מבינה ומניסיון האישי גם שלי במשרד, בדרך כלל, אנשים שבאים לפתוח – קודם כול, אתר עצמו מאוד ידידותי, הפתיחה עצמה.

יעקב אשר: לא, לא.

יעקב אשר: לכן שאלתי אולי אם אפשר - - -

אוסנת הילה מארק: וגם בסוף הרי לבנות תקנון וזה, אתה בכל מקרה צריך להתייעץ עם עורך דין, אם אתה לא הולך לתקנון המצוי שמכירים אותו.

איתן גינזבורג: - - - האימות של - - -

אוסנת הילה מארק: בסוף הם צריכים באמת, באמת כאילו איזשהו סוג של ייעוץ.

איתן גינזבורג: רק אימות החותמים.

אוסנת הילה מארק: עכשיו, גם תיקח בחשבון - - -

יעקב אשר: אבל זה בדיוק מה שאני אומר.

יעקב אשר: יכול להיות שצריך.

יעקב אשר: היא רצתה לענות לי.

יעקב אשר: אני אמתין.

אוסנת הילה מארק: תיקח בחשבון למי שמחזיק את הכרטיס החכם, אנשים מחזיקים את הכרטיס החכם ושיכולים לעשות אימות דרך המקוון, אלה, בדרך כלל, אנשים שמתעסקים בשגרה בעסקים, הם מדווחים מע"מ.

אוסנת הילה מארק: ככה אני רואה את זה.

יעקב אשר: כן, תשובתך.

יעקבי סיגל: התשובה היא פשוטה.

יעקבי סיגל: קודם כול, כשאנחנו מסתכלים על הסעיף מסתכלים על התכלית שלו.

יעקבי סיגל: התכלית שלו היא לא דרך הסעיף שמתייחס לאימות לשאוב את הצורך בייעוץ.

יעקבי סיגל: אבל אנחנו אומרים את זה בצורה ברורה וחד-משמעית: אין פה כוונה לייתר את הייעוץ המשפטי.

יעקבי סיגל: אנחנו מסכימים בהחלט שבהרבה מאוד - - -

יעקב אשר: לא.

יעקב אשר: אם אפשר לייתר, אז אין לי בעיה שגם תהיה כוונה.

יעקב אשר: אני שואל רק איך אנחנו אולי, כי אני מבין שזה יגיע בתוך אתר שלם, הוא לא רק אתר אימות.

יעקבי סיגל: אם אין הסתייגות ליועץ המשפטי לממשלה, לי אין התנגדות שיופיע איזה סעיף שאומר: זה לא מחליף את - - -

יעקב אשר: אני חושב שצריך להיות איזשהו - - -

איתן גינזבורג: אבל, אדוני היושב-ראש, סעיף שמבקשים שאנחנו נתקן עכשיו בחוק לא אומר, הוא אומר שעורך דין יאמת את זהות החותמים בתקנון או שתאומת בדרך מקוונת.

איתן גינזבורג: זה לא אומר: או זה או זה.

אוסאמה סעדי: כפי שהיא תובא בתקנון?

אוסנת הילה מארק: בכל מקרה, זה לא נותן את הכלים.

יעקב אשר: תנסו רגע - - -

איתן גינזבורג: אבל דווקא מה שאתה אמרת לגבי עירייה, שנתקלת בהרבה אנשים שלא יודעים להקים חברה, אתה רק מחדד בעצם את המהלך שהולך שם, כיוון - - -

יעקב אשר: להקל את זה.

איתן גינזבורג: לא.

איתן גינזבורג: אתה אומר דווקא כשהיה את החובה לאמת רק עם עורך דין את התקנון, אנשים לא ידעו להקים חברה.

איתן גינזבורג: אז גם כשהיה עורך דין, עדיין הייתה את הבעיה הזאת.

איתן גינזבורג: כלומר, זה שמוסיפים את האפשרות המקוונת, לא פותר את מה שאתה נתקלת בו במציאות הנוכחית שמחייבת - - -

יעקב אשר: פותרת בוודאי שלא.

יעקב אשר: הפוך.

יעקב אשר: אני אומר עוד פעם, אתם יודעים, אחת החולשות שלי בנושא חקיקה, זה בגלל שאני, כמוך, מגיע מעולם המעשה בשטח כראש עיר או כאנשים מוניציפליים.

יעקב אשר: ולכן אני אוהב תמיד לראות את החיבור של זה.

יעקב אשר: עכשיו, אני יודע שכשאדם הולך להקים משהו, לא משנה כרגע מה, והוא יכול לעשות את זה לבד, אז הוא אומר: ואללה, מצוין.

יעקב אשר: אבל לפעמים אתה צריך כן לדעת.

יעקב אשר: עכשיו, זה לא תמיד עורך דין; זה יכול להיות גם רואה חשבון שיגיד לו: תשמע, לא כדאי לך ככה, כדאי לך אחרת.

יעקב אשר: אני לא מתכוון כרגע למשהו ספציפי.

יעקב אשר: אני רק אומר דבר אחד: בבואנו להקל על הרגולציה ולעשות את הדברים האלה, תמיד צריכים באיזושהי צורה ויזואלית, אולי אפילו לבוא ולהגיד לאנשים: תקשיב, אבל אתה צריך לשקול שיקולים והכול; תעשה את החשבון שלך, כי אם בנית את החברה לא נכון, אחר כך זה בכייה לדורות.

יעקבי סיגל: הצעתו של אדוני מקובלת עלינו.

יעקבי סיגל: אנחנו נוסיף באתר, בדף הפותח של ההפנייה לטופס המקוון, התייחסות לזה שאפילו מומלץ להתייעץ לפני הקמת החברה.

יעקב אשר: התייעצות כוללת, בלי להגיד עם מי או עם מה או איזה סוג של - - -

יעקבי סיגל: התייעצות מקצועית, כן.

יעקב אשר: כן, מקצועית.

יעקב אשר: בלי להיכנס לזה.

יעקב אשר: אוקיי.

יעקב אשר: מישהו מחברי הכנסת רוצה לומר משהו?

יעקב אשר: כי אני רוצה לשמוע דעות נוספות.

יעקב אשר: מני גורמן, לשכת עורכי הדין, בבקשה.

יעקב אשר: לא שומעים אותך, רק רגע.

קריאה: שיפתח את המיקרופון.

מנחם גורמן: בוקר טוב.

יעקב אשר: בוקר אור.

מנחם גורמן: שומעים אותי?

יעקב אשר: עכשיו, כן.

מנחם גורמן: אוקיי.

מנחם גורמן: אז בוקר טוב לכם.

מנחם גורמן: תודה רבה על רשות הדיבור שניתנת לנו או לי בשם לשכת עורכי הדין.

מנחם גורמן: קצת קשה להיות זה שפתאום עומד עם איזו אצבע בתוך הסכר ומדבר כנגד תהליך שכל כולו מדבר על חדשנות - -

יעקב אשר: זה היה צפוי.

יעקב אשר: אל תדאג, זה היה צפוי.

מנחם גורמן: - - ועל הקלת רגולציה.

מנחם גורמן: אז נשמע כאילו שלשכת עורכי הדין בעניין הזה באה לקלקל את המסיבה, ולא כך.

אוסנת הילה מארק: כמו בעניינים נוספים.

מנחם גורמן: לשכת עורכי הדין פעלה ופועלת ביחד עם רשות התאגידים, ביחד עם רשם התאגידים, אנשי הצוות שלו, שעושים עבודה נפלאה, וביחד עם אנשי משרד המשפטים, על מנת ליטול חלק בכל התהליך שבו הקשר עם הציבור והקמת חברה ייעשו בקליק אחד וייעשו בצורה שתהיה הרבה יותר קלה וידידותית.

מנחם גורמן: ואנחנו נשמח לתרום לכל התהליך של הקמת חברה ופישוט התהליך, שהדברים ייעשו בצורה הרבה יותר קלה ובטח מקוונת מכפי שישנם.

מנחם גורמן: אנחנו חושבים, עם זאת, שהעניין הזה של פישוט התהליך של הקמת חברה, לבוא ולשים את כל הדגש שלו, את כל המשא שלו, על גבם של ציבור עורכי הדין, זו אמירה שהיא אמירה לא נכונה.

מנחם גורמן: אנחנו חושבים שבתהליך כולו, כאשר בתהליך ישנו רישום מע"מ, רישום ברשויות המס, בביטוח לאומי, בפתיחת חשבון, בכל התהליך הזה של הקמת חברה הוא, כאשר אנחנו מדברים עליו ומדברים על עיכובים שישנם פה, על העלויות שישנם פה, לא עורך הדין הוא זה שגורם לעיכוב, ולא עורך הדין הוא זה שגורם לעיכוב התהליך, אלא הביורוקרטיה שישנה מסביבו.

מנחם גורמן: וכאשר הביורוקרטיה הזאת תיפתר, לדעתנו, אנחנו כעורכי דין - -

אוסנת הילה מארק: הינה, אנחנו פותרים.

מנחם גורמן: - - נשמח להיות חלק מהתהליך הזה על מנת לנסות ולסייע.

מנחם גורמן: כפי שנאמר באמירות שהתחילו את הדיון, נושא של הקמת חברה או הקמה של ישות משפטית חדשה, מדובר בעריכת חוזה בין המשתתפים, מדובר ביצירה גוף משפטי שאנשים להסתתר מאחוריו.

מנחם גורמן: אנחנו לא בעד.

מנחם גורמן: אנחנו לא מתנגדים לסיטואציה שבה חברה תוקם באמצעים שניתן יהיה לעשות זיהוי מקוון.

מנחם גורמן: צריך לזכור שגם בנושא של הקמת חברה בצורה מקוונת יכולים להיות האקרים, ויכולות להיות רמאויות.

מנחם גורמן: אנחנו חושבים שהשילוב שבו עורך דין הוא חלק מהתהליך, ויש פה סיטואציה שבה במובן הטכני הוא מסייע לסיטואציה לצד ההתקדמות המקוונת שבה הוא יוכל לסייע בתהליך שבו מוקמת החברה לצד התהליך המקוון.

מנחם גורמן: אני חושב שעשינו את זה בצורה מאוד מאוד יפה בתהליך הקורונה.

מנחם גורמן: לשכת עורכי הדין, ועדת האתיקה, סייעה ואפשרה להקים חברות בצורה מקוונת בלי שאנשים יצטרכו להטריח את עצמם.

מנחם גורמן: אבל באמצעות עורך דין שדואג גם לאמת את הזהות של אנשים וגם, ואני חושב שזה פחות חשוב, להסביר את מהות העניין ולוודא שלא נעשית פה טעות, שהדברים בסופו של דבר – אנחנו מנסים באותו שלב להוות מעין, תקראו לזה, שומר, נאמן, שדואג שהדברים לא יסתבכו, ובסופו של דבר, ייגרמו עומס ואי הבנות ורמאויות, שיתגלגלו בסופו של דבר לפתחה של מערכת בתי המשפט.

אוסנת הילה מארק: גם היום, כשעורכי דין פותחים חברות, יש רמאויות, ואולי רמאויות הרבה יותר.

אוסנת הילה מארק: אז אתה לא הופך להיות שומר הסף של רשם החברות בזה שאתה חותם על הטפסים.

מנחם גורמן: אני חושב שחוק החברות כרגע קבע שמעורבותו של עורך דין היא חיונית על מנת לנסות ולאמת את הדברים האלה גם במישור הטכני וגם במישור המהותי שעליו אנחנו מדברים.

מנחם גורמן: אני, ברשותכם, מבקש לציין עוד שני דברים.

מנחם גורמן: בעניין הזה כאשר אנחנו מסתכלים על הדברים, אנחנו מסתכלים על זה ש-67% מהחברות הן חברות יחיד, נתונים שמשרד המשפטים, רשם התאגידים מפרסם.

אוסנת הילה מארק: נו?

מנחם גורמן: אנחנו ניסינו לנסות ולמצוא כל מיני פשרות על מנת לוודא שבאותם מקומות שבהם מדובר על חברת יחיד תהיה התייחסות שונה מאשר לחברות שבהן ישנם יותר מבעל מניות אחד או דירקטור.

מנחם גורמן: זו נקודה אחת.

מנחם גורמן: הנקודה השנייה, שהיא נקודה מאוד חשובה, צריך לזכור שאותו משפט משווה שמביאים היום בפניכם גם הוא, כאשר מדברים על המודל הניו זילנדי, אז ממשלת ניו זילנד וגם ממשלת אוסטרליה מודאגות מאוד מגל של רמאויות ומבקשות לחזק מאוד את הנושא של אימות החותמים ואימות המזדהים, אנשים שנמצאים מאחורי החברה.

מנחם גורמן: זאת אומרת, העניין הזה שלהציג בפניכם את הדברים כאילו שאנחנו מנסים להיות בשורה אחת עם העולם בעניין הזה, אז צריך לזכור שגם בעולם מסתכלים על הדברים, בוחנים אותם ולא בטוח שההשוואה למודל ניו זילנדי או למודל אוסטרלי, שבהם בכלל אין צורך בהגשה של תקנון על מנת להקים חברה, או המודל הסינגפורי שבו כל הדברים כבר נעשים בקליק אחד - -

אוסנת הילה מארק: בסדר.

אוסנת הילה מארק: לא לקחנו לכם את הכול, רק את החתימה.

אוסנת הילה מארק: נתנו עוד אופציה לעוד אנשים.

אוסנת הילה מארק: לא לקחנו את הכול.

אוסנת הילה מארק: עדיין יגיעו לעורכי הדין.

מנחם גורמן: - - או המודל האנגלי שבו לפי החוק הם אינם צריכים להגיש תזכיר של - - - השוואה בהן היא השוואה לא נכונה.

יעקב אשר: אוסנת, עוד לא לקחנו כלום.

יעקב אשר: וזה דיון.

אוסנת הילה מארק: לא.

אוסנת הילה מארק: בסדר.

אוסנת הילה מארק: לא לוקחים לכם.

אוסנת הילה מארק: אפילו אין פה הצעה לקחת את הכול.

אוסנת הילה מארק: עכשיו הם רוצים, לשכת עורכי הדין חייבת להשאיר את הכול אצלה.

מנחם גורמן: הניסיון שלנו הוא לדבר על איזונים נכונים - - -

יעקב אשר: אוסנת, רגע, חבר'ה.

מנחם גורמן: אנחנו לא מנסים להקשות על התהליך או להפוך אותו לתהליך - - -

אוסנת הילה מארק: איך שאתה מדבר זה רק מקשה על התהליך.

אוסנת הילה מארק: אתה לא רוצה שאף אחד יפתח פה חברה.

אוסנת הילה מארק: רק דרכך.

איתן גינזבורג: בכל הכבוד, אדוני, כל השינוי הוא הצורך באימות זהות החותמים על התקנון.

איתן גינזבורג: זה השינוי.

איתן גינזבורג: עכשיו, ברור כמעט תמיד שאת התקנון יכתוב עורך דין, אם לא לוקחים איזה תקנון - - - חברה.

אוסנת הילה מארק: ברור.

איתן גינזבורג: אבל אני לא חושב שבכך שמאפשרים דרך נוספת לאימות זהות החותמים פוגעת בצורה כלשהי או בצורה דרמטית, מכיוון שלא מבטלים אותך, את היכולת שלך לאמת.

איתן גינזבורג: רק מוסיפים עוד אפשרות.

איתן גינזבורג: זה לא פוגע באופן דרמטי בתפקידו החשוב של עורך הדין בהליך הקמת חברה.

איתן גינזבורג: אני חושב שלא צריך לראות צל הרים כהרים.

איתן גינזבורג: ולא צריך להטיל שום חשש בהקשר הזה.

יעקב אשר: חבר'ה, זו לא ועדת הכספים פה.

מנחם גורמן: אני רוצה, ברשותכם, להתייחס רק בעוד שתי נקודות לאמירות שנאמרו.

מנחם גורמן: ראשית, חוק החברות, שהוא חוק חברות חדש יחסית, הוא תוקן לפני 20 שנה כאשר החוק הקודם היה באמת ארכאי והתבסס על פקודה מנדטורית, ראה לנגד עיניו את המודל הדלאוורי ועדיין ראה בהצטרפותו של עורך דין בעובדה שהוא יאמת את זהות החותמים, שזה נושא חשוב - -

יעקב אשר: אוקיי.

אוסנת הילה מארק: די.

אוסנת הילה מארק: זהו.

אוסנת הילה מארק: נו.

אוסנת הילה מארק: הבנו.

מנחם גורמן: - - בטח כאשר התקנון קיבל לראשונה בחוק החברות את מעמדו כחוזה וכאשר תקנון חובה על פי הדין בישראל להגיש אותו על מנת להקים חברה.

מנחם גורמן: זאת אומרת, צריך להסתכל על הדברים בראייה כוללת.

מנחם גורמן: אנחנו בעד שתוקם חברה בצורה מקוונת על מנת שהאדם לא יצטרך לכתת את רגליו.

מנחם גורמן: אבל הוא יצטרך לעשות את זה כאשר עורך דין - -

יעקב אשר: תודה רבה.

מנחם גורמן: - - נמצא חלק מהתהליך.

יעקב אשר: תודה רבה.

מנחם גורמן: העובדה שאנחנו נייתר - - -

אוסנת הילה מארק: תודה.

אוסנת הילה מארק: יאללה, נו.

יעקב אשר: כן תשלים את המשפט, ואז אגיד לך: תודה רבה.

יעקב אשר: עכשיו לא שומעים אותך.

יעקב אשר: רגע, אולי לחצת על Mute?

יעקב אשר: כן.

מנחם גורמן: אני לא לחצתי על Mute.

מנחם גורמן: אסף עשה לי Mute.

מנחם גורמן: אבל אני רק רוצה להגיד עוד משפט אחד.

מנחם גורמן: חברים, ישנם מספר אספקטים שבהם בהתנהלות שבין רשויות המדינה לבין השוק הציבורי, המחוקק בסופו של דבר ניסה לפשט ומצא את עצמו מול גדוד וחבורה של נותני שירותים, הייתי אומר בסוגריים - - -

אוסנת הילה מארק: בסדר, אתה רוצה שנשאיר את המדינה לפני 60 שנה.

יעקב אשר: אוסנת, תעשי לי טובה.

מנחם גורמן: אני רק מאוד מבקש שאתם שתוודאו שבנושא הזה של הקמת חברות וישות משפטית - -

אוסנת הילה מארק: נו, אז יאללה.

יעקב אשר: אז מה "יאללה"?

יעקב אשר: את ממשיכה לדבר, כי יאללה?

יעקב אשר: - - - להסביר, לתת לך תשובה.

מנחם גורמן: - - הגוף שמתווך בין הציבור - -

אוסנת הילה מארק: יאללה, נו.

אוסנת הילה מארק: הוא חוזר על עצמו, נו.

מנחם גורמן: - - לבין הקמת ישות משפטית חדשה לא יהיו נותני שירותים ומאכערים.

מנחם גורמן: אנחנו חושבים שעורכי הדין - -

יעקב אשר: תני לי לנהל בדרך שלי.

יעקב אשר: מה זה?

יעקב אשר: תאמיני שזה יהיה יותר קצר.

מנחם גורמן: - - הם האנשים הנכונים שפעלו ופועלים בנאמנות על מנת לעשות את תפקידם בעניין הזה.

יעקב אשר: תודה רבה.

יעקב אשר: תודה רבה.

יעקב אשר: אביטל קרוקניק, פורום קהלת, בבקשה, בקצרה.

יעקב אשר: ואני מבקש מהחברים, אם אין שאלות מיוחדות, לתת לאנשים לומר את דברם ונקבל החלטה, בבקשה.

אוסנת הילה מארק: בבקשה.

אביטל קרופניק: תודה רבה לכולם.

אביטל קרופניק: אז אני אתייחס ככה בקצרה, כמו שהתבקש.

אביטל קרופניק: כולם דיברו פה על חסכון.

אביטל קרופניק: אני רוצה קצת לצקת תוכן.

אביטל קרופניק: המושג חסכון במה?

אביטל קרופניק: אז קודם כול, צריך להבין שההצעה באמת תקצר גם בהיבט הפרוצדורלי וגם בהיבט הכספי.

אביטל קרופניק: בהיבט הפרוצדורלי זה קיצור של כשניים עד שלושה ימים מתוך תהליך שאורך כולו 11 יום, כפי שעולה בדוח הבנק העולמי.

אביטל קרופניק: זאת אומרת, זה קיצור של לפחות 20% מאורך ההליך כולו.

אביטל קרופניק: ובהיבט הכספי מדובר בחסכון של כ-2,000 שקלים על יזמים בתחילת דרכם שרוצים לפתוח עסקים וחברות בארץ.

אביטל קרופניק: ואין ספק שכולנו, גם בתקופת הקורונה וגם בלי קשר לזה, מחכים להקל עליהם - -

יעקב אשר: במילים אחרות, אתם בעד.

אביטל קרופניק: - - וכמה שיותר לעזור להם לפעול בארץ.

יעקב אשר: במילים אחרות, אתם תומכים בעניין.

אביטל קרופניק: חוץ מזה, כמו אמרה ממלאת מנכ"לית משרד המשפטים, הדבר הזה באמת אמור לקדם את מעמדה של ישראל בדרוג קלות עשיית עסקים ממקום 28 בעניין של פתיחת חברה, אבל 35 בכולל, למקום הרבה יותר גבוה.

אביטל קרופניק: זה דבר שיכול למשוך השקעות זרות ולשפר את התדמית העסקית בעולם.

אוסנת הילה מארק: מעולה.

אביטל קרופניק: אין ספק שזה דבר חשוב.

אביטל קרופניק: לגבי האמינות, כמו שדיברתם, אני הרגשתי שבאמת רוח חברי הוועדה וכולם היו באותה רוח.

אביטל קרופניק: כולם חולקים את אותה אווירה שבאמת אין סיבה לשמור את האמינות בידיהם של עורכי הדין כשמורי הסף הבלעדיים.

אביטל קרופניק: אין לזה סיבה.

אביטל קרופניק: אין לזה גם תקדים בעולם, אפילו למטרות של איסור הבנת הון ומניעת טרור - -

יעקב אשר: אוקיי.

יעקב אשר: אביטל, אביטל - - -

אביטל קרופניק: - - כפי שהמלצות של ארגון הגג הבין-לאומי, ה-FATF, מבקשות.

אביטל קרופניק: אין דרישה כזאת.

אביטל קרופניק: אין דרישה שעורך דין יהיה היחיד שיאמת חתימה.

יעקב אשר: יש בעיה בזום.

אביטל קרופניק: ישראל היא בין המדינות היחידות, אם לא היחידה בעולם, שקובעת את זה, ובטח שלא בחוק.

יעקב אשר: תודה.

יעקב אשר: אביטל, תודה.

אביטל קרופניק: ויש אמצעים נוספים.

אביטל קרופניק: זו בדיוק המטרה של החוק: להסמיך את משרד המשפטים לקבוע דרכים נוספות.

יעקב אשר: אביטל?

אביטל קרופניק: כן.

יעקב אשר: תודה רבה.

יעקב אשר: אנחנו גם קראנו את המסמך שלכם, ואנחנו מבינים שאתם תומכים במהלך.

אביטל קרופניק: בהחלט.

יעקב אשר: ובדקתם אותו מכמה היבטים.

יעקב אשר: וראיתי את זה.

יעקב אשר: תודה רבה לך.

יעקב אשר: זאב שטח, מנכ"ל Comsign, בקצרה, אם אפשר.

יעקב אשר: בבקשה, אדוני.

זאב שטח: לא פתחו.

זאב שטח: פתחו?

זאב שטח: שומעים אותי?

יעקב אשר: פתחו.

יעקב אשר: שומעים אותך נהדר.

זאב שטח: אז שלום לכולם.

זאב שטח: אני מנכ"ל חברת Comsign.

זאב שטח: לצערי, אני לא אוכל לדבר בקצרה כי הנושא מורכב.

זאב שטח: אני אתחיל ואני אמהר בדיבור.

זאב שטח: אני מקווה שיבינו אותי.

זאב שטח: אנחנו חברה שכבר 20 שנה מספקת מגוון שירותים בתחום הבריאות ובתחומים אחרים, תחום המיסים, את אימות החתימה החזק ביותר.

זאב שטח: למעשה, אנחנו מאמתי החתימה, ועוד חברה, היחידים כיום בישראל.

זאב שטח: אין אימות חתימה אחר.

זאב שטח: לאימות הזה יש מעמד ראייתי הכי גבוה בחוק, לפי חוק חתימה האלקטרונית - - - חתימה מאושרת.

זאב שטח: הפתרון המוצע על ידכם איננו ישים ביחס לתושבי חוץ, תאגיד או אדם פרטי שאינו נושא תעודה זהות ישראלית ואינו רשום במרשם האוכלוסין.

זאב שטח: הוא גם לא ישים לעורכי דין ממדינות האיחוד האירופאי ומשאר העולם.

זאב שטח: כעובדה, השירות שממשל זמין כרגע מציע הוא פריץ.

זאב שטח: אני מצטער, אני מאוד מכבד את יוגב שמני שיושב ושומע אותי כרגע.

זאב שטח: אבל, אם עושים שיטת man in the middle, אני מתחבר לנציג לשכת עורכי הדין.

זאב שטח: אז אני מצטער שחברי הכנסת הולכים כיום אחר ממשל זמין.

זאב שטח: בזמנו חברי הכנסת היו מגיעים ושומעים גם אותי ועשרים שנה.

אוסנת הילה מארק: הוא מספק את הכרטיסים החכמים ללשכה, אתה מבין?

זאב שטח: וחוקקנו חוק חתימה אלקטרונית לתפארת.

זאב שטח: והיום, בסיוע היועץ המשפטי לממשלה, מכשירים כל מיני דברים - - -

יעקב אשר: אוקיי.

אוסנת הילה מארק: הוא מספק כרטיסים חכמים.

איתן גינזבורג: לא רק ללשכה – לכל המדינה.

אוסנת הילה מארק: לא רק ללשכה – גם לרשות המיסים ולכולם.

זאב שטח: אני מבקש לסיים, כי גם אחר כך אני לא אוכל לדבר.

אוסנת הילה מארק: לא משנה.

אוסנת הילה מארק: אז מה?

אוסנת הילה מארק: הוא ילך נגד הלשכה?

איתן גינזבורג: המקום - - -

זאב שטח: רגע, אני מבקש לתת לי לסיים.

אוסנת הילה מארק: תדבר.

אוסנת הילה מארק: אתה יכול לדבר.

זאב שטח: אני בסך הכול אזרח שכבר מצוי בנושא הזה.

זאב שטח: ואם לא תתנו לי לדבר ותסתמו לי את הפה, אז זה לא יהיה מיטבי, אוקיי?

יעקב אשר: לא, לא.

יעקב אשר: אף אחד לא יסתום לך את הפה.

יעקב אשר: אבל דקה אחת.

יעקב אשר: אני רק רוצה לכוון אותך שנייה, דקה, ברשותך, אדוני.

יעקב אשר: אני אתן לך להשלים בשמחה.

יעקב אשר: אני רק אומר דבר אחד.

יעקב אשר: הדברים שאתה מדבר עליהם הם השלב הבא שיגיעו עם התקנות כשיתקינו אותן.

יעקב אשר: ואז ייכנסו גם לעניינים – דקה.

זאב שטח: לא בתקנות.

זאב שטח: בתקנה 16(א), שאתה היום הולך אולי לאשר - - - לא כתוב: חתימה מאושרת.

תמי סלע: היום לא.

איתן גינזבורג: לא.

איתן גינזבורג: אדוני, היום לא.

יעקב אשר: אבל אני לא מאשר את זה.

יעקב אשר: אבל אתה לא מקשיב.

זאב שטח: זאת אומרת, עסקים שמחזיקים ואנשים שמחזיקים חתימה מאושרת - - -

יעקב אשר: מכובדי היקר, האזרח - - -

אוסנת הילה מארק: אבל אתה בורח בכלל מהנושא.

זאב שטח: רגע, תנו לי להסביר.

זאב שטח: אני מבקש מכם.

זאב שטח: אני בעל מקצוע שמכיר את הנושא אולי - - -

אוסנת הילה מארק: אבל את בורח מהנושא.

אוסנת הילה מארק: אתה לא שם.

אוסנת הילה מארק: אנחנו לא ב-16(א).

זאב שטח: אני לא בורח מהנושא, בבקשה.

זאב שטח: אני מכיר את הנושא – טוב, אני לא רוצה - - -

יעקב אשר: לא.

יעקב אשר: אבל אין בעיה.

יעקב אשר: תקשיב, אנחנו נשמע - - -

זאב שטח: תנו לי, בבקשה, לסיים.

זאב שטח: מה שתרצו, תיקחו.

זאב שטח: מה שלא תרצו, אל תיקחו.

זאב שטח: בסדר?

יעקב אשר: לא, לא.

זאב שטח: כבר 20 שנה שממשל זמין והממשלה רודפים אותי, ובינתיים אני היחיד שנושא על גבי את אימותי החתימה במדינת ישראל.

אוסנת הילה מארק: רודפים?

זאב שטח: בלעדי Comsign, לא היה בכלל אימות חתימה, ואתם יודעים את זה טוב מאוד.

יעקב אשר: אנחנו יודעים, מעריכים ומוקירים.

יעקב אשר: תקשיב רגע, מכובדי.

יעקב אשר: תקשיב שנייה, שוב, למה שאני אומר, ואני מבקש מחברי הכנסת לא להפריע לי באמצע.

אוסנת הילה מארק: בעיקר, לא אוסנת.

יעקב אשר: אותה תקנה שאתה מדבר עליה, 16?

תמי סלע: 16(א).

תמי סלע: בתקנות החברות שיגיעו לוועדה.

יעקב אשר: שיגיעו לוועדה.

יעקב אשר: הן כרגע לא מונחות על שולחן הוועדה.

יעקב אשר: לא זה כרגע הדיון.

יעקב אשר: מה שאתה אומר הם דברים חשובים שאנחנו, כמובן, נדבר עליהם, נפקח עליהם, נדון בהם כשהם יגיעו.

יעקב אשר: כרגע מדברים בהצעת החוק הזאת על הסמכה להתקנת תקנות.

יעקב אשר: כמובן שבתקנות עצמן לאחר מכן יצטרכו לבוא כל הדברים שקשורים לאיך עושים את זה.

זאב שטח: בסדר.

זאב שטח: אז תנו לי.

יעקב אשר: אוקיי.

יעקב אשר: אז בסדר.

יעקב אשר: תסיים.

זאב שטח: אני אדבר כמה דקות, ומה שיקרה כאן – אני לא מתמצה בהליכים בכנסת - -

יעקב אשר: לא, לא.

יעקב אשר: כמה דקות זה הרבה.

יעקב אשר: לא, לא.

יעקב אשר: תקשיב.

יעקב אשר: תקשיב, מכובדי.

זאב שטח: - - כנראה, בחוק - - - שמכובדי, חבר הכנסת יושב-ראש הוועדה אשר, אתה בוודאי צודק כי בזה אתה מבין הרבה יותר טוב ממני.

איתן גינזבורג: - - - צ'יפים.

אוסנת הילה מארק: ברור, מה?

זאב שטח: אני לא מבין בדברים האלה.

זאב שטח: אני רוצה להגיד כמה דברים - - -

יעקב אשר: אבל זה לא.

יעקב אשר: אדוני, תקשיב לי עוד פעם.

יעקב אשר: זה לא הדיון עכשיו.

יעקב אשר: אם זה היה הדיון עכשיו, היינו קובעים ישיבה של שלוש או של ארבע שעות, שיציגו לנו את הכול, איך זה הולך לעבוד, מה האמינות של זה, מה האבטחה של זה וכו'.

יעקב אשר: אנחנו לא שם כרגע.

יעקב אשר: אנחנו כרגע מעניקים אפשרות לבוא ולהתקין את זה.

יעקב אשר: להתקין את התקנות.

יעקב אשר: כשהם יגיעו, אדוני יעלה ויאמר את שלו ואנחנו נשמע את זה בקשב רב.

זאב שטח: בסדר.

זאב שטח: בסדר.

יעקב אשר: לא, לא.

יעקב אשר: דקה.

יעקב אשר: אם יש התייחסות לגבי מה שנמצא על סדר-יומנו, על זה נשמח לשמוע אותך.

יעקב אשר: הדברים ברזולוציה שאתה מדבר עליהם היא רזולוציה שלא קשורה לדיון עכשיו.

יעקב אשר: ולכן אתן לך לסיים את דבריך, ולהתמקד רק במה שכרגע בדיון מטעמי זמן.

יעקב אשר: בבקשה.

זאב שטח: טוב.

זאב שטח: בסדר.

זאב שטח: תראו, נאמר פה שאנחנו רוצים, שהדוח של הבנק הבין-לאומי ישפר לנו את הציון.

זאב שטח: אז הציון כרגע הוא 94.

זאב שטח: והשיפור הזה שהוא שיפור שאני חושב שהוא לא שיפור, כן?

זאב שטח: לעומת זה שאם תכניסו בחקיקה אפשרות להשתמש בחתימה אלקטרונית מאושרת, אז יש ציון - - -

יעקב אשר: תני דקה ונדבר על זה.

יעקב אשר: את פה בכל מקרה.

אוסנת הילה מארק: אני לא.

אוסנת הילה מארק: לא - - -

זאב שטח: רגע, אני מבקש לא להפריע לי.

זאב שטח: אי-אפשר ככה.

זאב שטח: יש בנושאים אחרים, ברישום נכסים – ציון 67.

זאב שטח: בכיבוד הסכמים – 59.

זאב שטח: שם אפשר לשפר.

זאב שטח: אם תכניסו חברה שהיא International Trusted Certificate Authority, שהיא מוכרת בעולם, אפשרות של חתימה, שאני מתפלא שאתם לא ממדרים אותה ושמים אותה בצד, שהיא מוכרת בכל העולם, וכותבים שם חתימה אלקטרונית סתם, לא חתימה מאושרת - -

יעקב אשר: כן?

זאב שטח: - - אז יש סיכוי שאנחנו נשפר את מעמדנו בעולם.

זאב שטח: עכשיו, שעלולה להיטען טענה, כן, ואני כבר שמעתי אותה, שלא לכל הראשים יש חתימה אלקטרונית.

זאב שטח: אבל לכלל עורכי הדין או לציבור רחב מעורכי הדין יש חתימה אלקטרונית מוצהרת, לכל העסוקים, למרבית העוסקים יש.

זאב שטח: ובמקום לשבת בוועדות ולתקנן איך מגבירים את השימוש בחתימה אלקטרונית, הולכים וממצאים עכשיו תהליכים באמצעות - - - שאינם חתימה ואינם מאמתים חתימה.

זאב שטח: אני מקבל מבן אדם תעודה זהות, נכנס למסוף משרד הפנים, מאמת את הזהות, אני מפוקח על ידי משרד המשפטים ומאמת זהות.

אוסנת הילה מארק: אבל גם - - -

זאב שטח: למה לא להחיל את זה?

זאב שטח: אני מדבר עכשיו מגובה 30,000 רגל.

זאב שטח: אני לא יורד לרזולוציות הקטנות, כן?

יעקב אשר: חבר'ה - - -

אוסנת הילה מארק: - - -אתה נכנס, אתה צריך לכתוב את התאריך - - - תעודה זהות - - - באמת, מה הוא מקשקש?

יעקב אשר: בסדר.

זאב שטח: אני שואל שאלה פשוטה: למה לא לכתוב: בן אדם יכול להקים חברה עם חתימה אלקטרונית מאושרת?

אוסנת הילה מארק: מדבר עם אנשים שעשו את זה כל יום.

יעקב אשר: תודה.

זאב שטח: פשוט, הכי פשוט שאפשר.

זאב שטח: ועורך דין יכול גם לאשר - -

קריאה: - - -

אוסנת הילה מארק: נו, ברור.

זאב שטח: - - אותו עם חתימה אלקטרונית מאושרת, גם הכי פשוט.

זאב שטח: למה נלחמים בנו?

קריאה: - - -

אוסנת הילה מארק: כן.

אוסנת הילה מארק: מקשקש.

זאב שטח: בכל דבר, בכל דבר הפקידים - - -

יעקב אשר: אוקיי.

יעקב אשר: תודה רבה.

איתן גינזבורג: הדבר היחידי - - - זה הכול.

זאב שטח: בגלל - - - ממשל זמין, עוצרים משהו מיוחד, שלא יצטרכו את Comsign.

זאב שטח: זה כבר 20 שנה ככה.

יעקב אשר: מר שטח - - -

זאב שטח: וכבר לא חברי הכנסת שאמרו: לא ניתן לכם לפגוע במגזר הפרטי.

יעקב אשר: תודה רבה.

יעקב אשר: מר שטח, תודה רבה.

יעקב אשר: תודה רבה.

יעקב אשר: אנחנו מודים לך על הדברים.

יעקב אשר: פרופ' אסף חמדני מאוניברסיטת תל אביב, ממוחה לדיני חברות, אני מבקש בקצרה ועל הנושא שנמצא על סדר-היום בלבד.

יעקב אשר: כן, בבקשה.

אסף חמדני: תודה רבה על רשות הדיבור.

אסף חמדני: אני פרופ' לדיני חברות מאוניברסיטת תל אביב.

אסף חמדני: אני נמצא פה גם כמי שבשנים האחרונות מלווה בהתנדבות את פורום חברות הצמיחה שמנסה להתמודד עם הקלות ברגולציה לעידוד המגזר העסקי והטכנולוגי בישראל.

אסף חמדני: אני מברך את משרד המשפטים על היוזמה הזו - -

יעקב אשר: תודה.

אסף חמדני: - - שלא רק תקדם אותנו במדד עשיית עסקים, אלא גם תקל באמת על הביורוקרטיה של פתיחת חברות.

אוסנת הילה מארק: יופי.

אסף חמדני: אני רוצה להתייחס בקצרה לשתי נקודות.

אסף חמדני: אחת, אני כמעט ב-20 השנים האחרונות מלמד סטודנטים למשפטים.

אסף חמדני: אני חייב להגיד שאפילו הייתי מאוד גאה בהתחלה כי עורכת הדין יראת דומנוביץ הייתה גם תלמידה שלי.

אסף חמדני: ואני מודה שאני לא מבין לתלמידים שאני מלמד איזה יתרון יחסי יש בלאמת חתימות.

אסף חמדני: אני חושב שהדרישה לאימות חתימה על ידי עורכי דין, כולנו נסכים, היא לדרישה שפעם הייתה לה הצדקה, היום אני לא בטוח שיש לה הצדקה.

אסף חמדני: ונקודה השנייה, אני רוצה להצטרף לנקודה שעלתה פה בפעם הראשונה על ידי חברת הכנסת מארק.

אסף חמדני: יש מצבים שבהם אנחנו חושבים שאולי המחוקק צריך להתערב ולהכריח מישהו לקבל ייעוץ משפטי.

אסף חמדני: אני לא חושב שיזמים שמקימים חברה והולכים לרשום אותה ברשם החברות, זהו סוג האוכלוסייה המוחלשת שצריך לחייב אותה לקבל ייעוץ משפטי.

אוסנת הילה מארק: את זה לא אני אמרתי.

אוסנת הילה מארק: אני לא אמרתי את הערה הזאת.

יעקב אשר: יש לך מעריץ אחד בארץ, את לא מוותרת לי אותו.

אוסנת הילה מארק: לא.

אוסנת הילה מארק: קודם כול, יש לי מלא מעריצים.

אוסנת הילה מארק: אתמול ראית ב"ארץ נהדרת".

יעקב אשר: - - -

אוסנת הילה מארק: זהו.

אוסנת הילה מארק: אז מה אתה עכשיו מקפיץ לי את קהל המעריצים?

איתן גינזבורג: מה זה ראינו?

איתן גינזבורג: ראינו את מירי רגב, מעריצה שלך.

איתן גינזבורג: את מירי רגב ראינו.

אוסנת הילה מארק: מה?

איתן גינזבורג: את מירי רגב ראינו, מעריצה שלך.

אוסנת הילה מארק: אתה רואה?

אוסנת הילה מארק: יש ממי ללמוד.

אסף חמדני: אם זו לא הייתה - - -

יעקב אשר: טוב, חברים.

אסף חמדני: אני לא חושב למי שמקים חברה, צריך המחוקק להתערב כדי לחייב אותם לקבל ייעוץ משטי.

אסף חמדני: יש עוד הרבה דברים בדרך.

אוסנת הילה מארק: אני לגמרי איתו.

יעקב אשר: אסף, תודה רבה.

אסף חמדני: הקמת חברה זה רק אקט טכני.

אסף חמדני: אחרי זה יש - - -

יעקב אשר: תודה רבה.

יעקב אשר: הדברים האלה מוסכמים על כולם.

יעקב אשר: תודה, אסף.

אוסנת הילה מארק: אני לגמרי מסכימה.

אסף חמדני: ואני חושב שדרך דרישת החתימה - -

אוסנת הילה מארק: נו?

יעקב אשר: לא עוצר אותו.

אסף חמדני: - - עם כל הכבוד לחברי מני גורמן, אנחנו לא צריכים להמליץ חובה לקבל ייעוץ משפטי.

אסף חמדני: תודה רבה.

אוסנת הילה מארק: - - - בלי להגיד כלום.

יעקב אשר: יש לי תחושה - - -

אוסנת הילה מארק: לא.

אוסנת הילה מארק: אבל יש לנו שורה אחת לאשר.

אוסנת הילה מארק: קדימה, נו.

יעקב אשר: אבל יש לי עוד שורה של אנשים.

יעקב אשר: מה לעשות?

אוסנת הילה מארק: די, נו.

יעקב אשר: פה מתנהלים דיונים מעמיקים.

אוסנת הילה מארק: לשורה אחת כולם עולים לזום?

יעקב אשר: זאת וועדת החוקה.

יעקב אשר: מה קרה לך?

יעקב אשר: פרופ' אסף חמדני, תודה רבה לך.

יעקב אשר: יוגב שמני ממשל זמין, בעקבות הדברים של מר שטח, בקצרה.

יוגב שמני: שלום לכולם.

יוגב שמני: אני אגיד רק משפט אחד.

יוגב שמני: אני כמובן מסתייג מכל מה שאמר מר זאב שטח.

יוגב שמני: אני מבין שזה לא הדיון כרגע.

יוגב שמני: אבל ככל תרצו להרחיב על זה בהמשך, אני אשמח מאוד להרחיב - -

יעקב אשר: לא, לא, לא.

יוגב שמני: - - על כל היכולות והמשעות של אימות זהות במערכת ההזדהות האלקטרונית.

יעקב אשר: כשנגיע לדיון הזה, נרחיב גם נרחיב.

יעקב אשר: תודה רבה לך.

יוגב שמני: תודה.

יעקב אשר: יובל טל, מנכ"ל טים, בקצרה.

יעקב אשר: יש לכם את יובל?

קריאה: יש.

קריאה: שיפתח את הווידאו והמיקרופון.

יובל טל: כן, כן.

יובל טל: אהלן.

יעקב אשר: כן, בבקשה.

יובל טל: כן, אדוני, ממש בקצרה, כי אני רוצה לתת זווית נוספת למה הדבר הזה הוא כל כך משמעותי מבחינה הלאומית.

יובל טל: ופה אני אומר כי אני הרבה מאוד חברות הקמתי.

יובל טל: הקלות של להקים חברה מאוד משנה את הנכס לאורך זמן.

יובל טל: זאת אומרת, אם מקים חברה ואני עכשיו במרתף, כמה חבר'ה, ואני יכול להקים את זה בדלאוור בשנייה וחצי - -

יעקב אשר: אתה נוהג, תעשה את זה בזהירות.

יובל טל: - - או להתחיל לנוע בוויה דולורוזה, אז אני אקים את זה בדלאוור.

יובל טל: ואז הנכס שייך לעולמים לארצות הברית.

יובל טל: זאת אומרת, לקלות הקמת חברה יש משמעות לאומית לאורך זמן, בכמה נכסים מחברות שקמו יהיו רשומות בישראל ואז עורכי הדין ורואי החשבון וכל האבולוציה שלאורך זמן - - -

יעקב אשר: אתה יכול לעצור את הרכב, בבקשה?

יעקב אשר: אנחנו חוששים שאתה עושה את זה תוך כדי נהיגה.

יובל טל: חס ושלום, חס ושלום.

יובל טל: זה רק Screen מאחורה.

יעקב אשר: אה, אוקיי.

יובל טל: לא.

יובל טל: בסדר.

יובל טל: אני צוחק.

יובל טל: בקיצור, יש לזה ערך לאומי מאוד מאוד משמעותי, הקלות של הקמת חברה.

קריאות: - - -

יובל טל: חוץ מזה, האפשרות לישראלים שגרים במדינות שונות ורוצים להקים חברה להתחיל לחפש עורך דין שיעשה את זה, זה סיפור.

יובל טל: ולכן הקלות הזו - - - הלאה קדמה, בסדר?

יעקב אשר: אוקיי.

יעקב אשר: דבריך הובנו.

יעקב אשר: סע בזהירות, תעשה לי טובה.

יעקב אשר: אני הלחץ שלי תמיד שיודעים משהו בשידור חי.

יעקב אשר: תודה רבה.

יובל טל: אדוני, אני שמעתי על הדיון הזה אתמול וכבר הייתי צריך לנסוע לצבא.

יובל טל: אז המסר שלי הוא שזה סופר חשוב.

יובל טל: היוזמה הזאת היא מקסימה.

יובל טל: העבודה שעשה משרד המשפטים היא מדהימה.

יובל טל: יש לזה משמעות באמת לאורך זמן.

יובל טל: אני אומר את זה, אני זה שפותח את החברות.

יובל טל: אני עושה את זה כל הזמן.

יעקב אשר: אוקיי.

יעקב אשר: תודה רבה.

יובל טל: זה סופר קריטי.

יובל טל: המון הצלחה.

יעקב אשר: תודה רבה.

יעקב אשר: אחרון חביב בזום, דרור שטרום, מנכ"ל המכון הישראלי לתכנון כלכלי, בבקשה.

יעקב אשר: שלום, אדוני.

יעקב אשר: תפתח את המיקרופון.

דרור שטרום: אני חושב ששומעים עכשיו, נכון?

יעקב אשר: כן.

יעקב אשר: מה שלומך?

דרור שטרום: אז בוקר טוב לכולם.

דרור שטרום: שלום רב.

דרור שטרום: אני אהיה מאוד מאוד קצר.

דרור שטרום: אנחנו במכון שאני עומד בראשו חוקרים כבר 16 שנה את התחרותיות של המשק הישראלי.

דרור שטרום: המכלול שאנחנו מדברים עליו שייך ללב ליבו של מוקד שבו המשק הישראלי נמצא בפיגור.

דרור שטרום: ולכן הצעד הזה, שבסך הכול מגדיר חופש של יזמים לבחור בין עורכי דין ללא עורכי דין, הוא צעד עקרוני סופר חשוב.

דרור שטרום: אי-אפשר לטעות בו.

יעקב אשר: כן, ראינו את המסמך שלך.

דרור שטרום: אני חבר לשכת עורכי הדין כבר 30 שנה.

דרור שטרום: גאה להיות חבר בה, ואני בטוח שגם חברי מני גורמן יודע שמי שצריך ייעוץ משפטי להקמת חברה, הסכם מייסדים, תקנון, ילך ויפנה ויקבל אותו.

דרור שטרום: מדובר בסך הכול ביכולת לנהל סיכונים על ידי יזמים.

דרור שטרום: דבר מבורך, חשוב ביותר.

דרור שטרום: חובה לאשר כמה שיותר מהר.

יעקב אשר: תודה רבה.

יעקב אשר: אם כך, נלך להקראה.

אוסנת הילה מארק: אני יכולה רגע רק משפט אחד?

אוסנת הילה מארק: משפט אחד להגיד.

יעקב אשר: אני מחכה שתגידי משהו כבר מתחילת הדיון.

אוסנת הילה מארק: לא, באמת עכשיו.

יעקב אשר: כן, כן.

יעקב אשר: בשמחה.

אוסנת הילה מארק: אני חושבת שאתה הצעת, אדוני היושב-ראש, שמשרד המשפטים יציעו שם איזושהי, מה שנקרא, הערת אזהרה שמי שרוצה יפנה.

אוסנת הילה מארק: אני חושבת שזה מיותר.

יעקב אשר: לא, לא.

יעקב אשר: לא הערת האזהרה.

אוסנת הילה מארק: אני לגמרי מתחברת למה שנאמר פה.

אוסנת הילה מארק: אנשים שהולכים לפתוח חברות הם דווקא אנשי עסקים, אנשים שיודעים לקראת מה הם הולכים.

אוסנת הילה מארק: מיותר.

אוסנת הילה מארק: למה אנחנו צריכים להפנות אותם, שהם חייבים ללכת לעורך דין להתייעץ.

אוסנת הילה מארק: שיעשו מה שהם מבינים.

יעקב אשר: אז גברתי לא שמעה את מה שאני אמרתי, וגם לא שמעה כנראה את התשובה שענו מהמשרד.

יעקב אשר: אני דיברתי על כך לא שילכו לעורך דין.

יעקב אשר: אמרתי שיש דברים שאתה צריך ללמוד אותם לפני שאתה מחליט אותם.

יעקב אשר: זה הכול.

יעקב אשר: שלא תחשוב.

יעקב אשר: כי דבר שמתרגלים שהוא בא בקלות, אז לפעמים גם אומרים: רגע, אז לא צריך שום דבר בזה.

יעקב אשר: ואם את רוצה, היא תחזור עוד פעם על הדברים שהיא אמרה כדי שתביני.

אוסנת הילה מארק: השאלה היא מה אתם הולכים, נגיד, לכתוב באתר.

אוסנת הילה מארק: איזו הערה?

יעקב אשר: אנחנו לא הולכים להציע להם מה לכתוב.

אוסנת הילה מארק: לא.

אוסנת הילה מארק: סתם אני רוצה להבין מה אתם הולכים לעשות.

איתן גינזבורג: זה לא התפקיד שלנו, חברים.

איתן גינזבורג: נו, באמת.

איתן גינזבורג: יש גבול.

יעקב אשר: אז בבקשה, תשקלו.

יעקב אשר: גברתי אמרה את זה מקודם.

יעקבי סיגל: נכניס הערה שביטול החובה לאמת באמצעות עורך דין היא לא - - -

איתן גינזבורג: לא מייתרת את הצורך להיוועץ בעורך דין.

יעקב אשר: לא מייתרת את הצורך בהתייעצויות אחרות.

יעקב אשר: זה הכול.

תמי סלע: עם גורמים מקצועיים, זה לאו דווקא עורכי דין.

אוסנת הילה מארק: טוב.

יעקב אשר: ואני אומר לך את האמת כי זה באמת זה.

אוסנת הילה מארק: עם גורם מקצועי.

יעקבי סיגל: עם גורם מקצועי, נכון.

יעקב אשר: לא.

יעקב אשר: בוודאי לא עורך דין.

יעקב אשר: בוודאי.

יעקב אשר: אני רק מחכה ליום שזה יתהפך ותתחיל להגיד לי: אני רוצה לא גורם מקצועי שיהיה כתוב, שיהיה כתוב עורך דין.

אוסנת הילה מארק: לא יקרה.

אוסנת הילה מארק: לא יקרה.

יעקב אשר: טוב.

יעקב אשר: אם כך, גברתי היועצת המשפטית, תקריא לנו, בבקשה.

יעקב אשר: מישהו עוד רוצה?

יעקב אשר: משרדי הממשלה?

יעקב אשר: משרד האוצר פה?

יעקב אשר: לא.

יעקב אשר: אין לו דעה.

יעקב אשר: לא עולה לו כסף, אין לו דעה.

יעקב אשר: אוקיי.

תמי סלע: אז הנוסח שמונח בפני הוועדה הוא כדלקמן: הצעת חוק החברות (תיקון מס' 34) (רישום חברה באופן מקוון), התש"ף

תמי סלע: –2020: בחוק החברות בסעיף 23, במקום סעיף קטן (ב), יבוא (ב): עורך דין יאמת את זהות חותמים על התקנון או שהיא תאומת בדרך מקוונת כפי שייקבע בתקנות.

תמי סלע: התקנות האלה, לפי סעיף 366 לחוק החברות, יובאו לאישור ועדת החוקה.

איתן גינזבורג: למה שיניתם את הנוסח מהמקור?

תמי סלע: הנוסח המקורי היום זה "עורך דין יאמת בחתימתו על גבי התקנון".

איתן גינזבורג: יאמת בחתימתו.

איתן גינזבורג: למה שיניתם את זה?

איתן גינזבורג: לא רק הוספתם את הסיפא של הסעיף, שיניתם גם את המהות.

תמי סלע: כאילו החתימה של עורך הדין על התקנון?

אוסנת הילה מארק: על התקנון עצמו.

יפית בבילה שמר: אז למה להיכנס לדרך?

יפית בבילה שמר: אנחנו מדברים על חקיקה ראשית.

יפית בבילה שמר: ואנחנו בסך הכול מדברים כרגע - - -

איתן גינזבורג: גברתי, היות שחקיקה ראשית - - -

עינב קאבלה: רגע, אבל אני רוצה להגיד משהו.

איתן גינזבורג: שנייה, שנייה, רגע.

איתן גינזבורג: לא אני באמצע.

עינב קאבלה: לגבי מה שאתה מדבר.

עינב קאבלה: לגבי המילה "בחתימתו".

עינב קאבלה: הרי זה כל מה שמייצר אחר כך מגבלות שאם רוצים שהחתימה לא תהיה by hand, אלא בדרך מקוונת.

עינב קאבלה: אני מבינה שזה מה שמגביל.

מיכל וונש: בדיוק.

יעקבי סיגל: לגמרי נכון.

עינב קאבלה: בזה עסקנו.

עינב קאבלה: ולכן אמרתי שצריך להפסיק עם החקיקה הזו, שאומרת בצורה ספציפית שיבוא בפני הפקיד לחתום בכתב ידו.

יעקבי סיגל: "בחתימתו" אכן המשמעות המילולית של זה היא שיבוא ויחתום עם חותמת.

עינב קאבלה: להיות פיזית.

אוסנת הילה מארק: כן.

עינב קאבלה: כל הרעיון של להעביר שירותים - - -

יעקבי סיגל: יאומת בידי עורך דין יכול להיות שתעשה את זה גם באמצעות דיגיטליים.

עינב קאבלה: נכון.

עינב קאבלה: זה כדי להתגבר על הדרישה הפיזית.

עינב קאבלה: וזה מה שאנחנו מנסים, לדעתי, לקדם היום בכל התחום הזה של נותני השירותים.

אוסנת הילה מארק: לדעתי, צריך לתקן את הסיפור של התקנון.

אוסנת הילה מארק: את הגעה הזו.

תמי סלע: לא.

תמי סלע: הם הורידו את זה.

תמי סלע: כי זה היה "בחתימתו".

אוסנת הילה מארק: אוקיי.

תמי סלע: עכשיו אומרים: עורך דין יאמת.

תמי סלע: הוא יכול גם לעשות את זה עם כרטיס חכם שיש לו.

אוסנת הילה מארק: במקוון.

אוסנת הילה מארק: במקוון.

יעקב אשר: גם הוא יש לו כרטיס אלקטרוני.

אוסנת הילה מארק: ברור, מה.

תמי סלע: אז זו הסמכה בחקיקה.

עינב קאבלה: זו הסיבה שחוקקנו את החוק שנועד לאפשר שירותים מרחוק, כי יש חקיקות שמדברות בצורה כל כך ספציפית על "יבוא בפני פקיד", "בכתב ידו".

יעקב אשר: המילה "יבוא" חייבת למצוא - - -

עינב קאבלה: כי אחר כך נתקעים במחסום כשבאים לאפשר שירותים בדרך מקוונת.

יעקב אשר: כן.

יעקב אשר: הרבה דברים הולכים להשתנות לנו בחיים שיצטרכו לקרוא להם אחרת.

יעקבי סיגל: אלה מטבעות לשון שקיבלו משמעות.

יעקבי סיגל: בגלל היעדר אלטרנטיבות אחרות, היום הן מקבעות ויוצרות מחסומים.

יעקבי סיגל: כדי להסיר ספק שהכוונה פה היא אימות לאו דווקא בחתימה הפיזית, שונה הנוסח, אבל זה בעצם אימות בידי עורך דין.

יעקב אשר: אוקיי.

יעקב אשר: אם כך, אני מעלה להצבעה את הצעת חוק החברות (תיקון מס' 34) (רישום חברה באופן מקוון), התש"ף

יעקב אשר: –2020, לקריאה שנייה ולשלישית.

יעקב אשר: מי בעד?

אסף פרידמן: פה-אחד.

אסף פרידמן: אושרה.

יעקב אשר: פה-אחד.

יעקב אשר: הצעת החוק אושרה.

יעקב אשר: תודה רבה לכם.

יעקב אשר: תודה לך, יעקבי סיגל.